A kassai tőröző öt év alatt négyszer volt aranyérmes. Két évig (1959–60) hazai páston egyetlen asszót sem vesztett, majd 1962-ben és 1963-ban nyert még bajnokságot. 2009-ben múlt ötven éve, hogy első csehszlovák bajnoki címét szerezte. Ebből az alkalomból a Cseh Vívószövetség meghívta egy baráti összejövetelre. A prágai találkozó előtt elkérte az 1918 és 1993 közötti csehszlovák vívóbajnokok névsorát. Mikor végigböngészte, rájött, hogy ő az első Szlovákiából származó csehszlovák vívóbajnok. Néha a bajnoknak is megéri belenézni a krónikába.